སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་རྒྱ་ནག་དང་བོད་དུ་ཆིབས་བསྒྱུར་བསྐྱང་རྒྱུའི་ཐུགས་རེ་གནང་བ་བཞིན་གོ་སྐབས་བྱུང་ན།གནས་སྐོར་དང་གཟིགས་སྐོར་དུ་ཁྱུག་ཙམ་ཕེབས་རྒྱུ་ཡིན་མིན་དང་།ཡང་ན་བོད་ལ་གཏན་འཇགས་སུ་ཕེབས་རྒྱུ་ཡིན་མིན་སོགས་ནི་ཆབ་སྲིད་ཀྱི་ཐོག་ནས་ཧ་ཅང་གལ་གནད་ཆེན་པོ་འབའ་ཞིག་ཏུ་གྱུར་ཡོད་ཀྱང་།དེ་དག་གི་སྐོར་ཞིབ་ཕྲ་འདིར་མི་གླེང་བར་མདོར་བསྡུས་ན་གལ་སྲིད་ཕེབས་རྒྱུའི་གོ་སྐབས་བྱུང་བ་ཡིན་ན་གཏན་འཇགས་སུ་བཞུགས་ཐུབ་པ་ཞིག་ཡོང་དགོས་པ་ལས།ཁྱུག་ཙམ་ཕེབས་ཐུབ་ཀྱང་རྒྱལ་སྤྱིའི་འགྲོ་སྟངས་ལྟར་ཆབ་སྲིད་ཀྱི་ཐོག་ནས་བཙན་བྱོལ་བོད་མི་རྣམས་སྐྱབས་བཅོལ་དང་བཙན་བྱོལ་བའི་ངོ་བོ་མུ་མཐུད་གནས་ཐུབ་མིན་དང་།བོད་ནང་དུ་ཡོད་པའི་རྒྱ་ཆེའི་བོད་རིགས་རྣམས་ཀྱི་བསམ་བློའི་འཁོར་ཕྱོགས་ལ་འགྱུར་བ་ག་རེ་འགྲོ་སྲིད་མིན་སོགས་ཀྱི་ཐོག་ནས།དོན་དུ་ཁེ་ཕན་ཆེ་ཤོས་དེ་བོད་ལ་རག་གི་རེད་དམ།ཡང་ན་རྒྱ་ནག་ལ་རག་གི་ཡོད་མེད་ཀྱང་སྣ་ཚོགས་ཤིག་ཡོང་ངེས་རེད།དེར་བརྟེན་ཐུགས་རེ་ཡིན་དང་ཐག་གཅོད་ཡིན་མིན་དེར་བསམ་བློ་གཏོང་དགོས་པ་གལ་གནད་ཆེ་ཤོས་སུ་གྱུར་ཡོད་པ་རེད་སྙམ།།